বিলাপ করে বেড়ানো এই মা তিমিও দীর্ঘ গর্ভধারণপর্ব শেষে ১৭ দিন আগে কানাডার ব্রিটিশ কলম্বিয়া প্রদেশের ভিক্টোরিয়া অঞ্চলের নিকটবর্তী প্রশান্ত মহাসাগর এলাকায় একটি কন্যাশাবক প্রসব করে বলে সিএনএন জানায়। কিন্তু দুর্ভাগ্যবশত জন্মের পর এক ঘণ্টার কম সময়ের মধ্যে মারা যায় শাবকটি। আর সেই যে শুরু, এখন পর্যন্ত ভিক্টোরিয়া উপকূল এলাকা থেকে যুক্তরাষ্ট্রের উত্তর-পশ্চিম উপকূলের দিকে ৪০০ পাউন্ড ওজনের সন্তানের লাশ বুকে-পিঠে করে কেঁদে বেড়াচ্ছে মা তিমিটি। মরদেহ ছেড়ে দিলেই সেটি চিরতরে হারিয়ে যাবে সাগরের অতল গর্ভে। কিন্তু মা তিমি যে চাইছে না এখনো সন্তানকে শেষ বিদায় জানাতে!